oliverkinch/danmarks-statistik huggingface dataset:
22 pct. færre indvandringer

11. februar 2021

COVID-19-pandemien har præget antallet af udenlandske statsborgere, der i løbet af 2020 er indvandret til Danmark. I forhold til året før er der et fald på 22 pct. Faldet viser sig i langt de fleste kommuner. Relativt set er det største fald i Ikast-Brande Kommune med 50 pct. Derefter følger Vallensbæk, Odder og Viborg Kommuner, der alle har et fald på mere end 40 pct. Otte kommuner har en stigning og en enkelt kommune har samme antal indvandringer af udenlandske statsborgere som året før.

Ind- og udvandringer (år)  2020

11. februar 2021 - Nr. 42

Hent som PDF

Næste udgivelse: 11. februar 2022

Alle udgivelser i serien: Ind- og udvandringer (år)

Kontakt

Dorthe Larsen, tlf. 23 49 83 26

Kilder og metode

Vi har ændret i opgørelsesmetoden for ind- og udvandringer fra 1. kvt. 2016. 

Vis hele teksten »
« Minimer teksten
Statistik­dokumentation

Befolkningen
Laveste antal udmeldinger af folkekirken i 14 år

11. februar 2021

I 2020 meldte 9.053 personer sig ud af folkekirken. Det er det laveste antal siden 2007. I den periode har der været store udsving i antallet af årlige udmeldelser. I 2016 var der næsten 25.000, hvilket er 2,7 gange flere end i 2020.

Sogne  1. januar 2021

11. februar 2021 - Nr. 43

Hent som PDF

Næste udgivelse: 17. februar 2022

Alle udgivelser i serien: Sogne

Kontakt

Dorthe Larsen, tlf. 23 49 83 26

Connie Østberg, tlf. 23 60 19 14

Kilder og metode

Statistikken baseres på oplysninger i Det Centrale Personregister (CPR). Indplaceringen i sogne sker efter adresserne i CPR. Ved opgørelsen af folketallet 1. januar er udgangspunktet de personer, der på denne dato står tilmeldt folkeregisteret (CPR).

Vis hele teksten »
« Minimer teksten
Statistik­dokumentation

Kirkestatistik

Del sidens indhold
Tobak trækker fortsat forbrugerprisindekset op

10. februar 2021

Det samlede forbrugerprisindeks steg 0,6 pct. i januar i forhold til samme måned sidste år. Stigningen er højere end i december, hvor den årlige stigning var 0,5 pct. Forbrugerprisindekset for januar er stadig påvirket af COVID-19, da bortfaldet af prisobservationer fortsat er større end normalt. For en række brancher har det ikke været muligt at indhente priser, så prisudviklingen er i disse tilfælde blevet estimeret. Det er fortsat i høj grad prisændringer inden for alkoholiske drikkevarer og tobak, herunder særligt prisstigninger på tobak, der trækker mest op i forbrugerprisindekset i januar. Forbrugerprisindekset eksklusive energi og ikke-forarbejdede fødevarer (kerneinflationen) havde en årsstigning på 1,1 pct. i januar, hvilket er en stigning fra 1,0 pct. måneden før.

Forbruger- og nettoprisindeks  januar 2021

10. februar 2021 - Nr. 37

Hent som PDF

Næste udgivelse: 10. marts 2021

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Tab af overnatninger ramte især hovedstaden

10. februar 2021

I 2020 faldt overnatningerne med over 30 pct. på hoteller, feriecentre, campingpladser, vandrerhjem og i lystbådehavne sammenlignet med 2019, svarende til et tab på 10,7 mio. overnatninger. Udviklingen er langt fra ens alle steder i landet og spænder mellem et fald på op til 76 pct. i de tætbefolkede kommuner og en fremgang på op til 28 pct. ved kyster og øer. Over halvdelen af det samlede tab i Danmark lå i Københavns Kommune med 5,7 mio. færre overnatninger, svarende til en nedgang på 65 pct. sammenlignet med 2019. Kommuner uden for hovedstaden oplevede også store tab i antallet af overnatninger, herunder Billund, Aarhus, Aalborg og Vejle, som samlet havde en tilbagegang på 1,6 mio. overnatninger.

Overnatninger på hoteller, feriecentre, campingpladser og vandrerhjem mv.  december 2020

10. februar 2021 - Nr. 39

Hent som PDF

Næste udgivelse: 10. marts 2021

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Næstbedste år for feriehusene trods COVID-19

10. februar 2021

Med 19,9 mio. overnatninger blev 2020 det næstbedste år nogensinde for feriehusudlejning kun overgået af 2019, hvor der var 20,7 mio. overnatninger. Dermed nåede feriehusudlejningen ikke at sætte rekord for femte år i træk. Pandemien og perioder med restriktioner ved grænseovergangene betød, at der i 2020 var færre udenlandske gæster end normalt. De udenlandske overnatninger faldt med 29 pct. eller 4,5 mio. overnatninger. Til gengæld holdt danskerne ferie under hjemlige himmelstrøg, og de danske overnatninger steg med 68 pct. eller 3,6 mio. overnatninger.

Feriehusudlejning  december 2020

10. februar 2021 - Nr. 38

Hent som PDF

Næste udgivelse: 10. marts 2021

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Laveste bilsalg i en januar måned siden 2009

10. februar 2021

Der blev solgt 9.800 nye personbiler i januar 2021 opgjort i sæsonkorrigerede tal, og det er 57,5 pct. færre end i december 2020. Det er det laveste salg i en januar måned siden 2009. En væsentlig del af forklaringen på det store fald er nedlukningen af forhandlernes udstillingslokaler, ligesom usikkerhed om de nye afgiftsregler kan have betydning. Den sæsonkorrigerede tilgang, dvs. summen af køb og leasing, faldt i begge sektorer; til husholdningerne med 67,3 pct. og til erhvervene med 40,7 pct. Det samlede salg i perioden november 2020 - januar 2021 var 4,5 pct. lavere end i august-oktober 2020. Tilgangen til husholdningerne faldt med 7,8 pct., mens erhvervenes steg med 0,6 pct. Den samlede salgspris for de nye biler i januar var i faktiske tal på ca. 2,9 mia. kr. mod ca. 6,9 mia. kr. i december 2020.

Nyregistrerede motorkøretøjer  januar 2021

10. februar 2021 - Nr. 40

Hent som PDF

Næste udgivelse: 11. marts 2021

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Større svinebestand

9. februar 2021

Den samlede svinebestand i Danmark var på 13,4 mio. svin 1. januar 2021, hvilket er 5,2 pct. flere end sidste år. Stigningen skyldes især flere smågrise og slagtesvin. Der er flere årsager hertil, bl.a. er eksporten af smågrise til Tyskland og Polen faldet pga. COVID-19-situationen, og samtidig er der kommet flere slagtesvinepladser i Danmark, så der bliver produceret flere slagtesvin i Danmark. Men det større antal slagtesvin har de seneste måneder medført kapacitetsproblemer på slagterierne, hvilket har bevirket, at nogle af svinene har gået længere tid i staldene, før de er blevet sendt til slagtning.

Svinebestanden  1. januar 2021

9. februar 2021 - Nr. 36

Hent som PDF

Næste udgivelse: 6. august 2021

Alle udgivelser i serien: Svinebestanden

Kontakt

Mona Larsen, tlf. 24 81 68 47

Kilder og metode

Svinebestanden bliver opgjort på grundlag af en stikprøvetælling blandt alle landbrugsbedrifter med svin. Bestanden kan være påvirket af forskydninger i slagtningerne i forbindelse med helligdage.

Vis hele teksten »
« Minimer teksten
Statistik­dokumentation

Svinebestanden

Del sidens indhold
Eksporten faldt i december

8. februar 2021

I december 2020 faldt eksporten af varer og tjenester samlet med 1,6 pct. i sæsonkorrigerede tal. Faldet kommer især som følge af fald i vareeksporten. Importen af varer og tjenester steg samlet 0,2 pct. fra november til december, hvor vareimporten faldt, mens tjenesteimporten steg. Eksporten af varer og tjenester er faldet 8,1 pct. fra 2019 til 2020, mens importen er faldet 6,6 pct. For såvel eksport som import er der størst fald i tjenestehandlen.

Betalingsbalance og udenrigshandel  december 2020

8. februar 2021 - Nr. 34

Hent som PDF

Næste udgivelse: 11. marts 2021

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Industriproduktionen afsluttede 2020 med stigning

8. februar 2021

Industriens samlede produktionsindeks steg med 2,2 pct. i december. Produktionen svinger dog meget på månedsbasis, men set over hele fjerde kvartal, så steg produktionen med 2,1 pct. i forhold til tredje kvartal. Produktionen i industrien har i 2020, som den øvrige del af samfundet været påvirket af COVID-19 pandemien. Det ses også i de udsving, som har været i løbet af året. I december 2020 lå produktionsindekset således blot 0,1 pct. over niveauet for december 2019. Industriens produktion og omsætning er første pejlemærke for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling.

Industriens produktion og omsætning  december 2020

8. februar 2021 - Nr. 35

Hent som PDF

Næste udgivelse: 8. marts 2021

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Januar præget af forskudte konkurser

5. februar 2021

Der var 225 erklærede/kundgjorte konkurser i januar 2021 blandt aktive virksomheder, når der korrigeres for normale sæsonudsving. Det er 20 pct. flere end i december 2020. Konkurserne medførte 810 tabte job (omregnet til fuld tid) i faktiske tal, hvilket er 25 pct. færre end i december. Antallet af konkurser i aktive virksomheder i perioden november 2020 - januar 2021 var 9 pct. højere end august-oktober 2020, mens jobtabet var 1 pct. større. Udviklingen udtrykker formentlig, at der er sket en forskydning af den 'normale' efterårspukkel af konkurser, som følge af den udskudte frist for indsendelse af årsrapporter på grund af COVID-19 sidste forår. Dette har så også forskudt Erhvervsstyrelsens sagsbehandling og eventuelle sanktionering over for virksomheder, der ikke har indsendt deres årsrapport. Se mere hos Erhvervsstyrelsen.

Konkurser  januar 2021

5. februar 2021 - Nr. 32

Hent som PDF

Næste udgivelse: 5. marts 2021

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Mindre etageareal fuldført i 2020 end i 2019

5. februar 2021

Det samlede fuldførte etageareal i fjerde kvartal 2020 endte på 1,8 mio. m2, hvilket er en stigning på 2 pct. i forhold til tredje kvartal. Denne stigning er drevet af en stigning i fuldførelsen af erhvervsbygninger på 15 pct., mens de øvrige bygningstyper faldt i forhold til tredje kvartal. Dermed endte det samlede fuldførte etageareal i 2020 på 7,2 mio. m2, hvilket er et fald på 12 pct. i forhold til 2019. Alle tal er korrigeret for normale sæsonudsving, medmindre andet er angivet. Herudover er der korrigeret for forsinkede registreringer i BBR, men opgørelsen af den seneste byggeaktivitet skal generelt tages med forbehold, da datagrundlaget er usikkert.

Byggevirksomheden  4. kvt. 2020

5. februar 2021 - Nr. 33

Hent som PDF

Næste udgivelse: 12. maj 2021

Alle udgivelser i serien: Byggevirksomheden

Kontakt

Paul Lubson, tlf. 

Majbrit Holst, tlf. 24 94 08 24

Kilder og metode

Statistikken over byggevirksomheden udarbejdes på grundlag af Bygnings- og Boligregistret (BBR). Byggetallene er estimerede med henblik på at tage højde for de erfaringsmæssigt store forsinkelser i indberetningerne af byggesager til BBR. Der foretages korrektioner af de offentliggjorte tal tilbage i tiden.

Vis hele teksten »
« Minimer teksten
Statistik­dokumentation

Byggeaktiviteten

Del sidens indhold
Det lave niveau af tvangsauktioner forsætter i 2021

4. februar 2021

Med 148 tvangsauktioner i januar begyndte 2021 med et fald på 15 pct. sammenlignet med december 2020, når der korrigeres for normale sæsonudsving. Dermed fortsætter det lave niveau, som man så i de sidste måneder af 2020, ind i 2021. Ser man på de to seneste tremånedersperioder, lå det samlede antal tvangsauktioner i november 2020 - januar 2021 på 453 mod 548 tvangsauktioner i perioden august-oktober 2020.

Tvangsauktioner  januar 2021

4. februar 2021 - Nr. 31

Hent som PDF

Næste udgivelse: 4. marts 2021

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Antallet af anmeldte indbrud falder igen

3. februar 2021

Antallet af anmeldte indbrud har over en lang årrække været faldende og var i fjerde kvartal af 2020 på det laveste niveau, siden Danmarks Statistik begyndte at sæsonkorrigere anmeldelsesstatistikken i 1995. I fjerde kvartal blev der anmeldt 7.758 indbrud i alt, når der er korrigeret for sæsonudsving, svarende til et fald på 21 pct. i forhold til tredje kvartal. Indbrud i alt dækker over indbrud i beboelser, indbrud i ubeboede bebyggelser samt indbrud i forretning, virksomhed mv. I løbet af 2020 har tendensen med færre anmeldelser særligt taget fart, hvilket sandsynligvis hænger sammen med, at det har været sværere for indbrudstyvene at begå indbrud, når mange har opholdt sig hjemme grundet COVID-19-situationen.

Kriminalitet (kvt.)  4. kvt. 2020

3. februar 2021 - Nr. 30

Hent som PDF

Næste udgivelse: 22. april 2021

Alle udgivelser i serien: Kriminalitet (kvt.)

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Anmeldte forbrydelser (kvt.)

Del sidens indhold
Priserne på ejerlejligheder stiger fortsat mest

29. januar 2021

På landsplan var den årlige prisstigning på ejerlejligheder i november på 7,4 pct., mens priserne på enfamiliehuse steg 5,3 pct., når prisudviklingen måles i forhold til samme måned året før. Der har været årlige prisstigninger på både ejerlejligheder og enfamiliehuse i alle årets første elleve måneder, dog med undtagelse af et mindre prisfald på 0,3 pct. i marts. For ejerlejligheder er det seneste årlige prisfald i august 2019.

Ejendomssalg (md.)  november 2020

29. januar 2021 - Nr. 29

Hent som PDF

Næste udgivelse: 26. februar 2021

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Fortsat faldende bruttoledighed i december

29. januar 2021

Fra november til december faldt bruttoledigheden med 2.000 til 125.600. Samtidig faldt ledighedsprocenten med 0,1 procentpoint til 4,4 pct. af arbejdsstyrken. Det er syvende måned i træk med fald i bruttoledigheden, hvilket efterfølger tre måneder med markante stigninger som følge af COVID-19 nedlukningen i midten af marts (se afsnittet Særlige forhold ved denne offentliggørelse). Hermed ligger brutto-ledigheden for december stadig 21.700 højere, end den gjorde i februar, umiddelbart inden landet blev ramt af COVID-19. De tal, der omtales i denne offentliggørelse, er sæsonkorrigerede med mindre andet er nævnt.

Arbejdsløsheden (md.)  december 2020

29. januar 2021 - Nr. 28

Hent som PDF

Næste udgivelse: 4. marts 2021

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Markant fald i detailhandlens forventninger

28. januar 2021

Den sammensatte konjunkturindikator for detailhandlen faldt fra 10 i december til nul i januar, hvilket både skyldes fald i vurderingen af de seneste måneders omsætning og nok så meget, et stort fald i forventningerne til de kommende måneders omsætning. Dette reflekterer naturligt nok den udvidede lockdown, som detailhandlen blev udsat for hen over julen, og som fortsat er i kraft. De øvrige erhverv, industri, serviceerhverv samt bygge og anlæg faldt også, men mere beskedent med mellem 1 og 3 point. Tillidsindikatorerne for erhvervene og for den samlede økonomi faldt følgelig også. Det supplerende spørgsmål omkring COVID-19 og risiko for afvikling af virksomheden viste størst negativ ændring for detailhandlen.

Konjunkturbarometer for erhvervene  januar 2021

28. januar 2021 - Nr. 27

Hent som PDF

Næste udgivelse: 25. februar 2021

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Dansk beskæftigelsesfrekvens tredjehøjest i EU

27. januar 2021

I Danmark var der i tredje kvartal 2020 74,4 pct. af de 15-64-årige, som var i beskæftigelse, hvilket, sammen med Tjekkiet, var den tredjehøjeste beskæftigelse iblandt EU-medlemslandene. Nederlandene havde med 77,6 pct. den højeste beskæftigelse efterfulgt af Sverige med en beskæftigelse på 76,0 pct. Spanien (60,8 pct.), Italien (58,0 pct.) og Grækenland (57,0 pct.) var landene med lavest beskæftigelse. EU-landene havde i tredje kvartal 2020 i gennemsnit en beskæftigelse på 67,8 pct.

Arbejdskraftundersøgelsen, europæisk  3. kvt. 2020

27. januar 2021 - Nr. 26

Hent som PDF

Næste udgivelse: 5. maj 2021

Alle udgivelser i serien: Arbejdskraftundersøgelsen, europæisk

Kontakt

Gorm Villads Jørholt, tlf. 

Martin Faris Sawaed Nielsen, tlf. 23 69 90 67

Kilder og metode

 Arbejdskraftundersøgelsen er Danmarks største løbende interviewundersøgelse. Undersøgelsen er det danske bidrag til den europæiske Labour Force Survey, som baseres på ensartede principper og afgrænsninger i de europæiske lande, og artiklens tal for ledighed og beskæftigelse for Danmark adskiller sig derfor fra de registerbaserede opgørelser.  

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)

Del sidens indhold
Faldende detailsalg i december efter COVID-19 restriktioner

26. januar 2021

Detailsalget faldt med 7,7 pct. fra november til december, når man korrigerer for prisudvikling, sæsonudsving og effekten af handelsdage. I december blev detailhandlen pålagt en række restriktioner, hvilket bl.a. betød, at storcentre skulle lukke fra den 17. december, mens alle øvrige detailbutikker undtagen dagligvarebutikker og apoteker skulle lukke fra den 25. december. Det tyder således på, at disse restriktioner har påvirket detailhandlen. Faldet i omsætning skal dog også ses i lyset af, at detailsalget i de foregående måneder har ligget på et meget højt niveau. Omsætningen i december 2020 er således på niveau med december 2019. Ydermere er der ikke umiddelbart tegn på, at efterspørgslen efter forbrugsgoder er faldende. Købelysten er således faldet en smule i januar 2021, men adskiller sig ikke nævneværdigt fra efterårsmånederne i 2020, se Nyt fra Danmarks Statistik 2021:21.

Detailomsætningsindeks  december 2020

26. januar 2021 - Nr. 25

Hent som PDF

Næste udgivelse: 24. februar 2021

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
1,5 mio. kvæg i Danmark

25. januar 2021

Bestanden af kvæg i Danmark var på 1,5 mio. dyr 31. december 2020, hvilket er uændret i forhold til samme tidspunkt i 2019. Der var 565.000 malkekøer, hvilket er 0,4 pct. flere. Det har medvirket til, at mælkeproduktionen i de første tre kvartaler af 2020 har været lidt over produktionen i 2019 (se Animalsk produktion 3. kvt. 2020 2020:425).

Kvægbestanden  31. december 2020

25. januar 2021 - Nr. 24

Hent som PDF

Næste udgivelse: 26. juli 2021

Alle udgivelser i serien: Kvægbestanden

Kontakt

Mona Larsen, tlf. 24 81 68 47

Kilder og metode

Kvægbestanden bliver opgjort på grundlag af oplysninger fra Det Centrale Husdyrbrugs-Register (CHR) og Kvægdatabasen.

Vis hele teksten »
« Minimer teksten
Statistik­dokumentation

Kvægbestanden

Del sidens indhold
Tobak holder inflationen oppe i Danmark og EU

25. januar 2021

Inflationen i Danmark var uændret på 0,4 pct. i december 2020 ligesom i november 2020. I samme periode steg inflationen i EU til 0,3 pct. fra 0,2 pct. og i euroområdet var inflationen uændret (minus 0,3 pct.). I både Danmark og EU er det særligt prisstigninger på tobak, der holdt inflationen oppe i december. Den danske kerneinflation (inflation eksklusive energi og ikke-forarbejdede fødevarer) faldt til 1,0 pct. i december 2020 fra 1,2 pct. i november 2020. Faldet i kerneinflationen skyldes bl.a. prisændringer på husholdningsmaskiner og beklædning. Kerneinflationen var uændret i både EU (1,0 pct.) og i euroområdet (0,4 pct.). Inflationen beregnes som udviklingen i det EU-harmoniserede forbrugerprisindeks (HICP) over det seneste år, mens kerneinflationen er en hyppigt anvendt indikator for inflationsudviklingen på længere sigt.

EU-harmoniseret forbrugerprisindeks  december 2020

25. januar 2021 - Nr. 23

Hent som PDF

Næste udgivelse: 26. februar 2021

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
3.100 flere lønmodtagere i november

21. januar 2021

I november steg antallet af lønmodtagere for sjette måned i træk. Stigningen var på 3.100 personer, svarende til 0,1 pct. sammenlignet med oktober, og den fandt hovedsageligt sted i sektoren offentlig forvaltning og service, hvor der var 2.500 flere lønmodtagere i november. Med stigningen i november er antallet af lønmodtagere steget med samlet 56.500 personer på seks måneder. Før det - i månederne marts, april og maj - gav COVID-19 et fald på i alt 77.400 lønmodtagere. Tallene i denne opgørelse er korrigeret for normale sæsonudsving og dækker perioden til og med november, dvs. perioden før den seneste omfattende nedlukning i december. Se i afsnittet Særlige forhold, hvordan de ekstraordinære arbejdsmarkedsforhold som følge af COVID-19 har påvirket opgørelsen.

Beskæftigelse for lønmodtagere (md)  november 2020

21. januar 2021 - Nr. 22

Hent som PDF

Næste udgivelse: 22. februar 2021

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Forbrugertilliden er uændret

21. januar 2021

Forbrugertilliden for januar måned ligger på minus 4,1, og niveauet er dermed uændret i forhold til december måned, hvor den lå på minus 3,8. Forbrugertilliden ligger højere end gennemsnittet for de seneste seks måneder, som er på minus 5,8. Det uændrede niveau for forbrugertilliden tilskrives mindre stigninger i forbrugernes vurderinger af familiens nuværende økonomiske situation, samt deres forventninger til både familiens og Danmarks økonomiske situation om et år. Samtidig er der et moderat fald i forbrugernes vurdering af Danmarks nuværende økonomiske situation samt i købelysten. Forbrugertilliden belyser befolkningens syn på dens nuværende og fremtidige økonomiske situation.

Forbrugerforventninger  januar 2021

21. januar 2021 - Nr. 21

Hent som PDF

Næste udgivelse: 18. februar 2021

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Byggebeskæftigelsen har rystet COVID-19 af sig

20. januar 2021

Byggebeskæftigelsen steg med 2,3 pct. fra 177.200 personer i tredje kvartal til 181.200 personer i fjerde kvartal. Det betyder, at nedgangen tidligere i 2020 nu er indhentet, og at byggebeskæftigelsen dermed er tilbage på niveauet fra før COVID-19-restriktionerne ramte Danmark i marts 2020. Tallene er korrigeret for normale sæsonudsving.

Beskæftigede ved bygge og anlæg  4. kvt. 2020

20. januar 2021 - Nr. 19

Hent som PDF

Næste udgivelse: 21. april 2021

Alle udgivelser i serien: Beskæftigede ved bygge og anlæg

Kontakt

Kasper Emil Freiman, tlf. 23 45 47 32

Karina Moric, tlf. 24 78 42 12

Kilder og metode

Statistikken belyser udviklingen i antal beskæftigede inden for privat bygge- og anlægsaktivitet.

Vis hele teksten »
« Minimer teksten
Statistik­dokumentation

Omsætning i byggeri og anlæg

Beskæftigede ved bygge og anlæg

Del sidens indhold
Musikskoleelever samles om få instrumenter

20. januar 2021

Musikskolerne udbyder mange forskellige fag, men de fleste tilmeldinger fordeler sig på ret få fag. De ti mest populære instrumentfag i sæson 2019/2020 omfattede således tilsammen 87 pct. af musikskoleelevernes samlede instrument- og sangundervisning. Rækkefølgen blandt de seks mest populære instrumenter har ligget fast siden 2012/2013, men i sæsonen 2019/2020 har saxofon overhalet elguitar, som det sjette mest populære instrument. Der er dog tale om små forskelle i elevtallet, der skiller de to instrumenter. Bortset fra saxofon og violin, som er steget med hhv. 10 og 4 pct. fra 2018/2019 til 2019/2020 er antallet af tilmeldinger for de øvrige instrumenter i top-7 faldet mellem 2 og 7 pct. fra forrige sæson. Samlet set faldt antallet af instrumentelever i samme periode med 1.100, svarende til godt 2 pct.

Musikskoler  2019/2020

20. januar 2021 - Nr. 20

Hent som PDF

Næste udgivelse: 20. januar 2022

Alle udgivelser i serien: Musikskoler

Kontakt

Christian Max Gustaf Törnfelt, tlf. 21 63 60 20

Kilder og metode

Statistikken er baseret på spørgeskemaer og indberetninger af administrative data fra landets knap 100 musikskoler, der er kommunale eller modtager kommunalt tilskud. Data for musikskolernes tilskud og udgifter til fx lønninger er indsamlet af Slots- og Kulturstyrelsen. Eleverne er opgjort som såkaldte aktivitetselever, dvs. at det er det samlede antal tilmeldinger til undervisningen, der opgøres uden hensyn til, om det sker som ene- eller holdundervisning.Statistikken afspejler primært elever indskrevet på musikskolernes sang- og instrumentundervisning samt samspils- og forskolehold. Musikskolerne underviser også i institutioner og skoler samt udbyder en række udadvendte informations- og motivationsaktiviteter i fx kulturhuse og på folkebiblioteker. Disse aktiviteter er kun i begrænset omfang dækket af statistikken. For at forbedre beskrivelsen af disse aktiviteter, er der derfor igangsat et udviklingsarbejde med deltagelse af musikskolernes organisationer.

Vis hele teksten »
« Minimer teksten
Statistik­dokumentation

Musikskoler

Del sidens indhold
Færre på offentlig forsørgelse, men flere på SU

19. januar 2021

Fra andet til tredje kvartal 2020 faldt antallet af offentligt forsørgede under folkepensionsalderen, ekskl. SU-modtagere, med 6.900 personer til 761.200. Dette fald bør dog ses i lyset af den markante stigning på 62.700 i løbet af første halvår af 2020 som følge af COVID-19-nedlukningerne fra og med marts 2020. Samtidig med det let faldende antal offentligt forsørgede, steg antallet af SU-modtagere fra andet kvartal med 4.300 til 318.100 i tredje kvartal. Tallene i artiklen er omregnet til fuldtidsmodtagere og korrigeret for sæsonudsving.

Offentligt forsørgede under folkepensionsalderen (kvt.)  3. kvt. 2020

19. januar 2021 - Nr. 18

Hent som PDF

Næste udgivelse: 18. marts 2021

Alle udgivelser i serien: Offentligt forsørgede under folkepensionsalderen (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Statistik­dokumentation

Offentligt forsørgede under folkepensionsalderen

Del sidens indhold
Anne og Peter topper navnelisterne

19. januar 2021

Anne er det fornavn, som flest kvinder har som første fornavn. I starten af januar 2021 drejede det sig om 44.872 personer. På de følgende fire pladser i top-5 kommer Kirsten, Mette, Hanne og Helle. Aldersfordelingen for de fem øverst placerede kvindenavne er meget forskellig. Gennemsnitsalderen for personer med Anne som første fornavn er 51 år, for Kirsten er det 69 år, for Mette 44 år, for Hanne 64 år og for Helle 55 år.

Navne - hele befolkningen  1. januar 2021

19. januar 2021 - Nr. 17

Hent som PDF

Næste udgivelse: 19. januar 2022

Alle udgivelser i serien: Navne - hele befolkningen

Kontakt

Dorthe Larsen, tlf. 23 49 83 26

Kilder og metode

Oplysningerne om navne bygger på et udtræk fra CPR. Navnestatistikken omfatter alle personer, der er bosat i Danmark 1. januar.
I CPR-registeret kan man kun have ét efternavn. Resten af de navne, en person har, betragter vi som fornavne. Fornavne adskilt af et mellemrum betragtes som hvert sit selvstændige navn.

Vis hele teksten »
« Minimer teksten
Statistik­dokumentation

Navne
COVID-19 påvirkede tilskuertallene i 2019/2020

18. januar 2021

COVID-19-situationen havde stor indflydelse på lægterne i den danske Superliga i herrefodbold. Det samlede antal tilskuere i sæsonen 2019/2020 endte på 1.153.000 tilskuere, hvilket var knap 500.000 færre tilskuere sammenlignet med sæsonen 2018/2019, svarende til et fald på 29 pct. Det lavere tilskuertal medførte tilsvarende et lavere gennemsnitligt tilskuertal på 4.700 tilskuere pr. kamp. På trods af at alle planlagte kampe blev spillet, skyldes det lave gennemsnitlige tilskuertal, at adskillige kampe i den sidste halvdel af sæsonen blev spillet for delvist eller helt lukkede tribuner på de danske stadions.

Idræt  2019

18. januar 2021 - Nr. 16

Hent som PDF

Næste udgivelse: 2. juni 2021

Alle udgivelser i serien: Idræt

Kontakt

Trine Jensen, tlf. 20 13 88 17

Kilder og metode

Idrætsstatistikken er baseret på mange forskellige kilder. Medalje-opgørelsen er baseret på Danmarks Idrætsforbunds årlige offentliggørelse af antallet af danske medaljer ved officielle internationale mesterskaber svarende til verdensmesterskaber, europamesterskaber, Olympiske Lege, Paralympiske Lege og European Games. De danske medaljer bliver årligt indrapporteret af specialforbundene. Foreningsidrættens medlemstal er baseret på det Centrale Foreningsregister, som drives af DIF, DGI og Dansk Firmaidrætsforbund. Resultater vedrørende befolkningens motions- og sportsvaner modtages i form af særtræk fra Idrættens Analyseinstitut.

Vis hele teksten »
« Minimer teksten
Statistik­dokumentation

Idrætsudøvelse

Idrætsforeninger og idrætsfaciliteter

Idrættens økonomi og beskæftigelse

Del sidens indhold
Kommunerne budgetterer mest til børn og unge

15. januar 2021

Ændret 04. marts 2021 kl. 08:00

Siden offentliggørelsen er tallene for kommunernes udgifter til forsikrede ledige 0g 'andet' ændret. Rettelsen skyldes en ny indberetning fra en kommune. Derudover er kategorien 'andet' i regionernes figur rettet, da administration af sundhedsområdet tidligere ikke var taget med. Alle ændringer er markeret med rødt.

Vis hele teksten »
« Minimer teksten

Kommunerne budgetterer med nettodriftsudgifter på 382,8 mia. kr. i 2021. Det er en stigning på 17,0 mia. kr. fra 2020 i løbende priser eller 4,7 pct. 26,8 pct. af budgettet går i 2021 til børn og unge, hvoraf folkeskolen mv. med 57,2 mia. kr. er den største post. Der er budgetteret med 28,8 mia. kr. til dagtilbud og 16,5 mia. kr. til børn og unge med særlige behov. 21,5 pct. af budgettet går til ældre og voksne med særlige behov. Heraf går 47,9 mia. kr. til ældre og 34,3 mia. kr. til voksne med særlige behov. Overførsler til personer udgør 20,9 pct. af budgettet. Heraf er der afsat 27,8 mia. kr. til førtidspensioner og 10,9 mia. kr. til kontant- og uddannelseshjælp, som er de største enkelte poster inden for området. Budgetterne for 2021 er de første, hvor påvirkningen af COVID-19-pandemien kan være indarbejdet, eftersom budgetterne for 2020 blev vedtaget i 2019.

Kommunale og regionale budgetter  2021

15. januar 2021 - Nr. 13

Hent som PDF

Næste udgivelse: 18. januar 2022

Alle udgivelser i serien: Kommunale og regionale budgetter

Kontakt

Jeppe Føge Jensen, tlf. 40 22 58 23

Kilder og metode

Statistikken over de kommunale budgetter udarbejdes i årets budgetterede pris- og lønniveau på grundlag af detaljerede budgetoplysninger for de enkelte kommuner. Indberetningsniveauet, som er fælles for alle kommuner, er autoriseret af Indenrigs- og Sundhedsministeriet. Budgetterne er kommunernes forventede udgifter i oktober året før budgetåret og kan ikke umiddelbart sammenlignes med regnskaberne.Flere oplysninger findes på emnesiderne Kommunernes regnskaber og budgetter og Regionernes regnskaber og budgetter.

Vis hele teksten »
« Minimer teksten
Statistik­dokumentation

Budgetter og årsregnskaber for kommuner og regioner
Jubelår for svineproducenter i 2019

15. januar 2021

Afregningsprisen på konventionelle slagtesvin blev 1.088 kr. pr. svin i 2019, hvilket var 19 pct. højere end gennemsnittet af de foregående ni år. Det var særligt afrikansk svinepest i Asien, der bidrog til de gode priser, som fx beskrevet i Bag tallene: Gunstige tider for danske svineproducenter skyldes ofte sygdomsudbrud i andre lande. Af afregningsprisen var 160 kr. pr. svin overskud, efter alle omkostninger var afholdt. Det er med afstand det bedste årsresultat i den konventionelle danske svineproduktion i nyere tid og svarede til en aflønning på 953 kr. pr. arbejdstime.

Økonomien i landbrugets produktionsgrene  2019

15. januar 2021 - Nr. 14

Hent som PDF

Næste udgivelse: 16. december 2021

Alle udgivelser i serien: Økonomien i landbrugets produktionsgrene

Kontakt

Henrik Bolding Pedersen, tlf. 20 57 88 87

Martin Brandt Jepsen, tlf. 24 99 89 11

Kilder og metode

Udgangspunktet er bedrifter, hvor arbejdsindsatsen mindst svarer til 1 årsværk (= 1.665 timer). I det enkelte regnskab er indsatsfaktorer, bruttoudbytte og omkostninger fordelt på produktionsgrene på grundlag af dels regnskabets oplysninger om areal og dyrehold og dels særligt udarbejdede nøgletal.Begreber: Nettooverskud: Overskud, når alle produktionsfaktorer er aflønnet.Lønningsevne kr. pr. time: (Nettooverskud + omkostning til arbejdskraft) / arbejdstimer.

Vis hele teksten »
« Minimer teksten
Statistik­dokumentation

Økonomien i landbrugets produktionsgrene

Del sidens indhold
Aftagende fald på årsbasis

15. januar 2021

Det samlede producentprisindeks for varer var i december 2020 faldet med 2,0 pct. i forhold til samme måned sidste år. Faldet i producentprisindekset er 0,6 procentpoint mindre end i sidste måned, hvor indekset faldt med 2,6 pct. Udviklingen er drevet af fald i industri på 1,3 pct. og råstofindvinding på 24,4 pct. Inden for industri var det bl.a. fald i fødevareindustri, som bidrager til udviklingen. Importprisindekset for varer var for samme periode faldet med 2,5 pct., faldet er 0,3 pct. mindre end sidste måned, hvor indekset faldt med 2,8 pct. Udviklingen i importprisindekset er primært drevet af et fald på 1,9 pct. i industri, der udgør den største del af indekset. Faldet i råstofindvinding på 21,4 pct. trak indekset yderligere ned.

Producent- og importprisindeks for varer  december 2020

15. januar 2021 - Nr. 15

Hent som PDF

Næste udgivelse: 15. februar 2021

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Salgsboom i online boghandel under COVID-19

14. januar 2021

I november 2020 var salget 30,8 pct. eller 35 mio. kr. højere end i november 2019. Siden de første restriktioner mod COVID-19, ses en stigning i onlinesalget af bøger, kontorartikler o.l. Salget i branchen steg med 24,4 pct. i perioden fra marts til november 2020 sammenlignet med samme periode i 2019. COVID-19 restriktionerne med hjemmearbejde, hjemmegående børn og begrænsninger af vores sociale aktiviteter har betydet, at mange har fået mulighed for at 'genopfinde' et liv med de produkter, der findes i den online boghandel. En tilsvarende efterspørgsel efter bøger ses i Nyt fra Danmarks Statistik 2020:432, Individbaserede biblioteksudlån 3. kvt. 2020, hvor der ses en stigning i det digitale udlån.

Firmaernes køb og salg  november 2020

14. januar 2021 - Nr. 12

Hent som PDF

Næste udgivelse: 24. februar 2021

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Laveste antal tvangsauktioner i 12 år

13. januar 2021

På trods af at COVID-19 i februar 2020 ramte Danmark og efterfølgende, af flere omgange, lukkede store dele af landet ned, blev der i hele 2020 kun registreret 2.112 tvangsauktioner. Det er det laveste årlige antal tvangsauktioner siden den seneste finanskrises begyndelse i 2008. Da antallet af tvangsauktioner ofte hænger sammen med situationen på boligmarkedet, skal det lave antal tvangsauktioner ses i lyset af, at der generelt har været godt gang i boligmarkedet i 2020. I en periode, hvor boligmarkedet er gunstigt, som det har været tilfældet i 2020, og med et stort antal handler og korte salgstider, kan en boligejer, der har svært ved at overholde betingelserne på udestående lån, ofte selv sælge sin bolig, inden det ender i en tvangsauktion.

Tvangsauktioner  december 2020

13. januar 2021 - Nr. 11

Hent som PDF

Næste udgivelse: 4. februar 2021

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Salget af nye personbiler faldt med 12 pct. i 2020

12. januar 2021

Der blev solgt 199.000 nye personbiler i 2020, eller 12 pct. færre end i 2019, hvor der blev solgt knap 226.000. Salget i 2020 blev i høj grad påvirket COVID-19, hvor nedlukningen i forårsmånederne alene i marts-maj resulterede i et salg, der var 25.000 mindre end i 2019. Den nye politiske aftale om registreringsafgifter i december 2020 medførte til gengæld en markant stigning i salget i forhold til samme måned i 2019. De aktuelle tal for bilkøbet i december, hvor salget af elbiler var det højeste nogensinde, er belyst nederst i artiklen.

Nyregistrerede motorkøretøjer  december 2020

12. januar 2021 - Nr. 10

Hent som PDF

Næste udgivelse: 10. februar 2021

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Feriehusferie i 2021 bookes tidligt

12. januar 2021

Ved udgangen af november måned var der i alt booket 240.000 husuger i 2021, hvilket er en fremgang på 14 pct. i forhold til, hvor mange bookinger der var lavet for 2020 ved udgangen af november i 2019. Det er især danskerne, som står for denne fremgang. De danske bookinger er gået frem med 21.000 husuger, hvilket er en fordobling i forhold til sidste år. Dette bør ses i lyset af, at november 2019 lå før COVID-19, og at man stadig kunne rejse frit i hele verden på dette tidspunkt. De tyske bookinger er gået frem med 10.000 husuger, hvilket svarer til 6 pct.

Feriehusudlejning  november 2020

12. januar 2021 - Nr. 9

Hent som PDF

Næste udgivelse: 10. februar 2021

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Få forretningsrejser i november

12. januar 2021

Overnatninger på hoteller og feriecentre faldt samlet med 797.000, eller 53 pct. i november 2020 sammenlignet med samme periode sidste år. Faldet udgør 89 pct. af det samlede tab for alle overnatningsformer. Fordelt på formålet var forretningsrejser hårdest ramt med et faldt på 61 pct., mens ferierejser faldt med 46 pct. i forhold til november 2019. Der var samlet set 852.000 overnatninger for hoteller, feriecentre, campingpladser og vandrerhjem i november 2020, hvilket var 51 pct. lavere end november 2019. Vandrerhjemmene oplevede det største fald på 67 pct., mens campingpladserne, som den eneste overnatningsform, oplevede en stigning på 6 pct.

Overnatninger på hoteller, feriecentre, campingpladser og vandrerhjem mv.  november 2020

12. januar 2021 - Nr. 8

Hent som PDF

Næste udgivelse: 10. februar 2021

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem